
God. 1 Poštarina plaćena u gotovu Lipanj 1968. 


nae 
LS TI 


SIMBOLIKA SLIKE S NASLOVNE STRANE 


Djevojčice tek izišle iz djetinjstva, sjajne od zdravlja, jasna 
pogleda, a svaka im crta lica izražava radost. 

One su zajedno svladale prvi planinski uspon, pomažući jedna 
drugoj na teškim mjestima. 

Sudeći po njihovoj lakoj obući, one ne precjenjuju svoje snage 
i ne kane se dalje uspinjati. ' 

Ali zato razvijaju kartu pred sobom'i određuju položaj vrhu- 
naca koji ih privlače, sretne što im barem mogu dati ime. 


že 

Kako se približuju praznici, bit će nam od velike koristi da 
promatramo ovu djecu, njihovo držanje, njihove pokrete i nji- 
hovu radost. 

Jer mi tako brzo, katkada već sa šesnaest godina, gubimo tu 
sposobnost da se divimo, promatramo vrhunce, sposobnost da bu- 
demo iskreni i da surađujemo s drugima. 

Diviti se prirodi: Moderni život nas guši u velikim gradovima, 
paralizira nas svojim komforom, čini nas neosjetljivima 1 slije- 
pima. 

Zato čekamo praznike kao oslobođenje, kao dah svježeg vjetra: 
napokon ćemo opet naći zdravu prirodu i čuti njenu poruku... 

Promatrati vrhunce: Naše svakodnevne brige zaklanjaju nam 
put kojim idemo, iako na to ne mislimo: BK I 

mi se uspinjemo prema vrhuncu koji moramo doseći 1 koji je 
za one koji ne vide ništa iznad toga smrt, a život za one koji na 
kraju uspona vide Boga... | 

Biti iskren: Neka naše lice, naše riječi i naše oduševljenje od. 
razuju stanje naše duše, a ono će biti vedro ili mlitavo, tužno ili 
radosno, jasno ili zamagljeno, već kako to mi budemo htjeli... 

Surađivati s drugima: Pomagati drugima da se uspnu i znati 
jednostavno zamoliti njihovu pomoć... 


št * 


t 

Sada bolje razumijem one koji i za vrijeme odmora rado su- 
djeluju u euharistijskoj žrtvi, | . .. mn 

da bi kazali zajedno sa svećenikom: »Pristupit ću Božjem žrtve- 
niku, Bogu koji razveseljuje moju mladost... .« 


GOSPINO OGNJIŠTE 
ČASOPIS ZA KRŠĆANSKI ŽIVOT 
GOD. 1 - BROJ 9 | LIPANJ 1968 


$ SLOBODAN KAO LEPTIR... & 


Uoči praznika sanjarim o tome da postanem leptir. .. Da letim 
kamo hoću, da često odlazim s jednog mjesta na drugo, da lijevo 
i desno skupljam što mi se dopadne... | m 


Dakle, promišljeno sam odlučio živjeti kao leptir. Ali bit će 
teško prihvatiti ono što iz toga slijedi budući da: a 
— leptir živi po zakonima svoje naravi. 


On ne može postati lastavica, a još manje puž, ovca ili. slon. 


Prema tome, ako hoću da živim prema zakonima svoje ljudske 
naravi kojoj je, po mom mišljenju, bitno obilježje razum i srce, 

ne smijem biti glup kod odabiranja predmeta svojeg zanimanja 
niti progutati sve što bace preda me. 

Neću biti ni puž koji čitav dan puzi po tlu; | 

neću biti ni ovca koja na svačiju zapovijed ide za drugim 
ovcama 1 bleji zato jer druge bleje; 

, eo . .. . .. . A 

neću biti ni slon koji gazi sve kuda prolazi i svima smeta... — 
leptir bira mjesto kamo će sjesti. 

On se ne baca u plamen radi svog užitka i ne zadržava se na 
blatnim mjestima. 


I ja ću na svom putu naići na žeravicu ili na blato i tada ću 
postupati kao leptir, pazit ću da se ne opečem ili zablatim. 

— leptir traži što će ga nahraniti. | : 

On nikada ne pokušava sisati sok iz pločnika niti iz lončića 
s gorušicom. , 

I ja ću, kao i leptir, tražiti ono što hrani, što krijepi i što 
obogaćuje, | 

a pazit ću da se ne zadržavam tamo gdje ne mogu ništa dobra 
naći. | : 

Jest, nakon zrela razmišljanja odlučio sam da budem slobodan 
kao leptir... af e 

$ Granice moje slobode & 


— Prije svega ograničenost moga bića! (Čovjek ne može sve na- 
praviti niti tako dobro napraviti kao njegov susjed. pr 
= Sudeći po mojim mišicama, nikad necu postati međunaro Ini 

pa ni državni prvak u bacanju kugle, moji prst nemaju gip- 

kosti koja je potrebna za pravljenje čipaka, nisam sposoban 
da žongliram s brojkama kao moj drug u razredu ili šef u 
uredu itd. ' o. ar 

Koliko je pronicavosti potrebno da bismo uvidjeli za što jesmo 
sposobni a za što nismo! BE . ' 

"Koliko poniznosti da prihvatimo sebe takve kakvi jesmo 1 kakvi 
ćemo uvijek ostati! nado 
Al kolika je doza optimizma potrebna da kažemo sami a da 
možemo mnogo postići sredstvima koja nam stoje na raspolaga- 
nju! ' m ' 

I napokon, koliko je hrabrosti potrebno da odlučimo da ćemo 
učiniti sve što možemo... 

— Zatim granice što ih postavlja tuđa sloboda! para 

Kako je teško poštivati tuđa prava onako kako bih želio da 

rugi poštuju moja! 5 
5 Tako > rodi iima nije lako poštivati u sinu ili kćeri Božji 
dar koji se zove sloboda. | ma 

Istina je da su djeca od 12 godina sposobna sama odlučivati 
a raznim stvarima, dok bi mladićima od 18 1 20 godina još tre- 
bale... uzde. | kesa 

I na drugom području: u našem odnosu prema osobi koja nije 
našeg mišljenja (o religiji, umjetnosti, politici i socijanlim pro- 
blemima). . o. Na 

Najlakše mi je navaliti na nju kao buldožer, ne nastojeći da 
upoznam njeno gledište, da uđem u njen način promatranja, te 
da je tako shvahim i ispravim svoje zablude i pogreške ili da joj 
pomognem da jasnije vidi, ne oduzimajući 30) slobodu odluči- 
vanja. a. . 

Koliko spretnosti iziskuje takav dijalog od mene... i od osobe 
s kojom razgovaram... T .. Čijalog postaje nemoguć ako za- 
j > tražimo islinu tu iskrenosti... m. m. ' 
de ročitat ću neke stranice iz Evanđelja da vidim kako je Krist 
u tom pogledu postupao različito, već prema okolnostima . s Kat- 
kada se nije htio upuštati u dijalog... S kime na primjer? ... 


Ka Bo 
- 


. . .v . Ag 
I napokon granice što ih postavlja zajedmički život! : 
Ja nisam Robinzon Crusoe. Uostalom, i on je morao promije- 
nili način života kad je susreo Petka! 

Tako na pr. da bi se bolje odvijao zajednički život, pristajem 
da vozim desnom stranom ceste i ne prelazim dopuštenu brzinu. 

To isto vrijedi za društvo koje sačinjava Crkva. I tu moram 
Prihvatiti ono što odgovorne osobe u njoj drže da je potrebno 
za proćvat zajednice. 

Kod molitve, na primjer: Kada molim sam, mogu se obratiti 
Bogu sagnute glave, mogu ako hoću pjevati na bilo kojem jeziku, 
izgovarati svoju omiljelu molitvu ili šutjeti. 

U zajednici, za vrijeme javne i službene molitve, moram se 
prilagoditi sadašnjem obliku liturgije, čak i onda ako se to protivi 
mojim navikama... ' 


$ Isusovo srce $ 
za blegdan Srca Isusova, 21. lipnja) 


Otkrivajući svoje srce, Ti si, Isuse, prije svega htio dati našoj 
ljubavi mogućnost da se oslobodi svoga preuskog, previše odre- 
denog 1 omeđenog u predodžbi koju smo si stvarali o Tebi. 

U središtu Tvojih grudi vidio sam jaki plamen, 

2 sto više promatram to žarko ognjište, to više mi se čini da se 
svuda oko njega tale obrisi Tvoga Tijela. 

da rastu preko svake mjere tako da u Tebi više ne razlikujem 
drugih crta osin slike rasplamtjelog Svijeta. 

Slavni Kriste, Prisutnosti koja nevidljivo djeluješ u krilu ma- 
terije i blistavo Središte u kojem se povezuju bezbrojne niti 
mnogostrukog ... | 

Tebe čije ruke drže zvijezde, Tebe koji si Prvi i posljednji, živ, 
mrtav 1 uskrsnuo, 

Tebe koji spajaš u svom bujnom jedinstvu sve draži, sve želje, 
sve sile i sva svojstva. 

Tebe je moje biće dozivalo željom ogromnom kao Svemir: Ti 
Si uistinu moj Gospodin i moj Bog. 


(Teilhard de Chardin, »Misa nad svijetom«, str. 54) 


$ Davati život $ 


(poruka djevojkama... i mladićima) 


U duhovnoj obnovi za mlađe djevojke neki govornik je iznio 
kako mnogi moderni pisci svode život na slijedeće: 

»Živjeti za užitak! Život nema druge svrhe... Na iaj način 
nema mjesta za druge, osim ako u njima nalazimo užitak«. 

Na to je jedna mlada slušateljica spontano uskliknula: »Za 
mene živjeti znaći davati život«. : 

Ova definicija savršeno sažima djelatnost svake žene kada ova 
shvati ulogu koju mora igrati u životu drugih. 

Naravno, ona će davati život rađajući djecu i to je jedan od 
načina da se njen vlastiti život razvije. od 

Ali ona je već uz svog muža zato da mu daje život, ne samo 
time što mu pripravlja jelo, ' 

nego i onda kad ga neopazice hrabri da ispuni svoj zadatak u 
društvu (neopazice zato jer mnogi muškarci ne vole osjetiti da im 
žena pomaže, a još manje vole da im se to kaže). 

Prije braka uz zaručnika, ili ako još nije izabrala, uz mladiće 
koje susreće, S 

djevojka mora uvijek imati na umu ono geslo: »davali život«. 

Stvoriti oko mladića zdravu i osunčanu klimu, naći riječi, dr- 
žanje i poticaje koji će im pomoći da se duševno razviju, 

nastojati da se otvore skučeni duhovi, da se rašire sebična srca, 
da se povrati hrabrost onima koji su doživjeli kakvu nezgodu, da 
se szmire oni koji su prenapeti i da se taklično povrate na svoje 
mjesto oni koji su otišli predaleko... ili preblizu, ' ' 

evo zadataka koji se nameću, naročito za vrijeme praznika, dje- 
vojci koja se odlučila da drugima daje život, 


Koliki će se mladići obradovati što su susreli takvu dinamičnu, 
pristupačnu i veselu djevojku, 

a ne djevojku... »s kojom sc sve može«. 

I obratno, kolike će djevojke biti sretne ako susretnu mladiće, 
koji su izabrali isto geslo: »davati život«... 


$ Mladež u svijetu $ 


U Berlinskom muzeju nalazi se kip za koji se misli da je na- 
pravio Boeda, sin i učenik velikog kipara Lizipa. 

Ovaj brončani kip, visok 1,20 m predstavlja lik mladića. To je 
jedno od najljepših ostvarenja grčke umjetnosti. . 

ne samo po divnom skladu oblika nego i po živahnosti linija 
koje kao da se pokreću. | N. o... 

Dok gledalac traži odakle mu taj treptaj života, primjećuje da 
mu se desna noga, koja je malko zaostala iza lijeve, jedva do- 
tiče tla. 

Ova diskretna, jedva primjetljiva gesta, dovoljna je da čita- 
vom tijelu dade ritam, 

ritam koji opet nalazimo u visini bokova, u njihovoj lakoj asi- 
metriji, 

u visini ruku što su ispružene u kretnji prinošenja dara te u 
visini očiju uzdignutih k nebu. 

Neosporno je da ovaj kip ima dušu. Ritam pokreta otkriva po- 
let duše. Promatrač osluškuje neće li iz njegovih usta odjednom 
začuti zvukove najčistije pjesme. 

Mladić u molitvi: pod tim je imenom ovo djelo poznato u po- 
vijesti umjetnosti. | 

Kada bih ja bio kustos muzeja u Berlinu, smjestio bih mladića 
samog u jednu dvoranu gdje bi veliki zidni sagovi živih boja 
prikazivali sva stvorenja: 

zvijezde, rijeke, šume, raznobojno cvijeće, različite životinje. 

Tada bi se pred očima promatrača mladićeva uloga pokazala 
u punom svjetlu. | 

Stojeći usred stvorova koji nisu svjesni svoga sjaja, on je ra- 
zumno biće koje daje svoj glas i srce tome svijetu 

te u ime svih bića pjeva o radosti postojanja i života. 

A kada bih morao ispod ovog poganskog kipa staviti natpis, 
ne bih oklijevao, nego bih odvažno posegnuo za riječima velikog 
Bossueta: ' j | | omu g 

»Nerazumno stvorenje ne zna promatrati, ono se nudi pogledu: 
ne zna ljubiti, ali nas sili na ljubav i vodi nas do spoznaje Boga 
kojeg. samo ne može spoznati. ' 

I tako nesavršeno i na svoj način slavi nebeskog Oca. 

Ali da bi njegovo klanjanje bilo potpuno, mora mu čovjek biti 
posrednikom. | 

On mu mora posuditi glas, razum i srce usplamtjelo ljubavlju, 
da bi u njemu i po njemu ljubilo nevidljivu ljepotu svoga Stvo- 
ritelja. | | 

Zato je čovjek, u kojem je sažet čitav svijet, stavljen usred 
svijeta... da ga, promatrajući i skupljajući ga u sebi, prikaže, 
posveti i prinese živome Bogu. 


Henri Caffarel 


PI 


$ Malraux i Evanđelje $ 


Dvanaestoro mladih ljudi, mlađih od 20 godina, intervjuiralo je 
nedugo francuskog književnika .i. ministra Andrća Malrauxa: ' 
. Postavljali su mu najrazličitija pitanja: o Kennedyju, Castru. 
komunizmu, Evanđelju, povijesti i o Bogu... 

»Prvi put sam čitao Evanđelje kao sva ostala djeca kada sam 


se pripravljao na prvu sv. Pričest. Istini za volju, nisam baš mno- 


go razumio, osim što sam čitajući taj tekst primijetio da je pro- 
žet ljubavlju koje nema u drugim štivima, i to je bilo gotovo sve. 

; Zatim sam ga, mnogo kasnije, čitao ozbiljno i.silno me je za- 
panjila njegova proročka moć, kako ja to nazivam. Ne govorim 
ovdje o proroku koji otkriva ono što će se dogoditi, nego o pro- 
roku koji vam ovdje otkriva vašu istinu. | 

Kad netko rekne: »Ti su tekstovi sastavljani kroz trista godi- 
na, stvarno ih na početku nema«, dovoljno je da netko sam bude 
bisac pa da uvidi da to nije istina. 

Na početku je.postojao jedan tekst, jer tu nalazimo Govor na 
gori i drugo sto je. posve očito, glas proroka.« 

U vrijeme kada znanstvena kritika Evanđelja postaje sve kon- 
struktivnija, Malrauxovo svjedočanstvo pridružuje se svjedočan- 
stvu filozola Bergsona kojega je njegova čestitost dovela do tog 
da se pokloni Isusu Kristu »prvom i kudikamo najvećem mistiku 
svih vremena«. 

A kako je sa mnom? Je li moja najmilija knjiga Evanđelje ili 
tko zna kakva knjiga? ... 


$ Iskrice $ 


— Sreća nije dar, sreću treba da svatko u sebi osvoji i da to 
ponovno čini svaki dan. (Andrć Maurois) 


Često se olako obraćamo Bogu inoleći ga da nam da sreću nac 
zemlji. Molitve često ostanu samo na tome... Zaboravljamo da 
nam Bog. budući da je'naš otac. nudi sreću (i na zemlji), ali da 
se i mi trebamo do nje potruditi... Kako da nas Bog usreći ako 
mi sve činimo: da budemo nesretni? ... Ovaj mladić si je zabio 
u glavu da će baš ta djevojka (znao je kakva je!) biti njegova i 
poslije se tuži što nije sretan u braku. Ova djevojkd očijuka s bilo 
kum i onda se čudi da je neuravnotežena. Kako oni mogu predba- 
civati Bogu da nisu sretni?! ... Postati sretan u prvom redu znači 
zagospodariti neurednim sklonostima koje nas vuku na sve strane. 
10 ću postići samo ako budem sjedinjen s Bogom... i lo treba 
da uvijek iznova ostvarujem... Kakav je moj dnevni kontakt 
s Bogom? Da li sam bez njega našao pravu i trajnu sreću? 2. 
Gospodine, s tobom ću naći jedinstvo i mir, a tome će se dodati 
sreća. 


E Od svih putova što vode u nebo men; se čini najkraćim, naj- 
lakšim i najpouzdanijim onaj kojim ide čovjek ispunjujući točno 
i savjesno svoje obične dužnosti. (Petar Barbarić) 

Veči dio dana provodim ispunjavajući svoje veće ili manje 
dužnosti. Tako bi barem trebalo biti... Važno je da ispunjavamo 


v 


baš svoje dužnosti, jer nitko ne može mjesto nas učiniti ono što 

smo mi dužni učiniti... Moja je dužnost, npr. da budem poslu- 
šan i pažljiv prema svojim roditeljima, da na vrijeme polažem 
ispite... Ako sam otac ili majka, moja je dužnost da odgajam 
svoju djecu, da ih: učim moliti i, što je najvažnije, da stvorim u 
obitelji atmosferu ljubavi i dobrote, da moja djeca tako lakše 
spoznaju vječnu Ljubav i Dobrotu. Shvaćam li ja kolika je odgo- 
vornost na meni? ... A jesam li uopće svjestan koje su sve moje 
dužnosti? ... Jesam li svjestan da je moja dužnost da pomognem 
onima oko sebe koji su u duševnoj ili tjelesnoj nevolji? ., Jesam 
li svjestan da moram mlađe poučiti i pokazati im dobar primjer, 
a ne stalno govoriti da »današnja mladež ne valja«... A kako 
obavljam svoj svakodnevni posao? Ako idem svaki dan u ured, 
tvornicu ili bolnicu i tamo radim, da li radim samo radi plaće ili 
ulažem svoje srce u taj rad, posvećujući ga drugim ljudima i Bo- 
gu? ... Bože, otvori mi oči da uvidim što sam dužan učiniti i daj 
mi snage i ustrajnosti da svaki dan savjesno ispunjavam svoje 
dužnosti! | 


— Svijet je djelo ljubavi, a mi. ga ne gledamo. (J. Alzin) 


Zatvoreni smo u gradovima, stisnuli smo se u svojim modernim 
stanovima, sa svih strana nam zatvaraju pogled djela ljudskih 
ruku, i zato je potreban napor da vidimo Božja djela i neizmjer- 
nost svemira u kojem je Bog htio da se osjećamo slobodni... Ko- 
liki ljudi prevaljuju tisuće kilometara da bi napokon bili isto tako 
zatvoreni, isto tako stisnuti i da im pogled sputavaju nizovi je- 
dnoličnih zgrada isto tako khao na početku... Oni prolaze kroz 
divne krajeve, a ne vide ih drugačije nego što su ih vidjeli na 
televiziji... Za vrijemejodmora zaustavit ću se da čujem, osje- 
lim, vidim, dotaknem i u srcu doživim ono što je Bog stvorio bez 
ljudi i što je čovjek pokušao oponašati... Ili da ja možda nisam 
od onih koji se pitaju da li Bog postoji? ... Bože, što bi ti još 
morao stvoriti da shvatim ne samo da postojiš nego i da ljubiš 
ljude? ... 


— Svaki čovjek kojeg susrećem jest na neki način veći od mene. 
Zato ja kod njega učim. (Emerson) 


Potrebna je velika pronicavost i velika iskrenost da sam sebi 
priznam da je svaki čovjek u nečem veći od mene... To se ne 
vidi uvijek na prvi pogled; za to je potreban dijalog i mnogo ra- 
zumijevanja... To je očito kad se vadi o radniku čiji posao ne 
poznajem; to je očito kad se vadi o strancu koji živi u civilizaciji 
zazličitoj od moje. To je. očito kad se radi o jednoj majci čije 

iskustvo je sasvim drugačije od mojeg... To je očito kad susre- 
ćem dijete čije me bistre oči i spontane misli podsjećaju na svijet 
u koji još nije ušlo zlo niti dvoličnost... Gospodine, koliko toga 
ad Dai da naučim? Nastojat ću da u razgovoru što više naučim 
od ljudi... 


— Dan što ga čovjek posveti drugome nije nipošto gubitak, već 
naprotiv dobitak; dani kad ne učinimo ništa za druge, već samo 
za se, to su izgubljeni dani. (Ivan Merz). 


a - opada g 

Čovjek nije potpuno biće, čovjek ne živi po sebi ni za sebe. On 
nalazi smisao svog života u Bogu i u bližnjemu... Čovjek se raz- 
vija od djeteta koje sve traži za sebe, u prvom redu ljubav, do 
zrele osobe koja se brine za druge i drugima daje svoju ljubav 
t tako dosiže puninu svoga čovještva: bilo to kao zaručnik ili za- 
ručnica, otac ili majka, svećenik ili liječnik, zidar ili kućna po- 
moćnica... Da li je moj život bogat ili siromašan, živim li pu- 
nim životom ili samo životarim? To ću najbolje znati ako pro- 
motrim kako prolaze moji dani... Kako provodim svoje vrijeme 
na poslu? Da li me u mom rddu vodi svijest i volja da drugima 
služim? Da li gajim duh suradnje ili drugima otežavam njihov 
rad? ... Potrebno je da i dio svog slobodnog vremena posvetim 
drugima, to neće biti gubitak, nego samo dobitak... Da li sam u 
stanju odreći se popodnevnog odmora da bih posjetila prijatelji- 
cu u bolnici? ... Jesam li u stanju da koji put odem u dućan 
mjesto svoje majke koja je premorena?... Gospodine, daj da 
slobodno i radosno utrošim svoje dane za druge, tako da moj 
život bude dobitak! ' 


— Ni najoštrije oko ne može zamijeniti ravnalo. (P. Bonnet) 


Koliko je potrebno uzaludnih pokušaja prije nego uspijemo ru- 
kom povući ravnu crtu... Bolje je upotrijebili ravnalo i povući 
ćrtu uz njegov rub, samo ako imamo dobro ravnalo... U ćudo- 
vednom životu bolje je osloniti se na zajednicu, na Crkvu koja je 
donijela pravila... To ne ukida moju slobodu niti moj posebni 
sud; ako pravilo nije ispravno, izabrat ću drugo... Ako se rau- 
nam. samo po svom oku, po svom sudu, sigurno je da ću često 
skrenuti s puta... Nemam li ja bolest da sve prosuđujem sam, 
da o svemu odlućujem? I ne kažem li da su glupi i da imaju krivo 
svi oni koji ne misle kao ja? ... Gospodine, ti si jedini savršeno 
ravno ravnalo; odsada ću se više držati tebe... 

KRŠ ČA NI NAŠEG VREMENA 


& Jean-Claude Barreau ili vjera jednog poganina $ 


— Ako nije kršten, onda je poganin! 

Ovim .usklikom, koji ga je obilježio još od djetinjstva, seoska 

djeca iz Vendomoisa označila su jeduog jutra malog Parižanina 
Jean-Claudea Barrcaua koji je s njima krao breskve. 
Jean-Claude Barreau se prepoznaje u ovom uzviku i sada kada 
je odrastao i postao svećenik. Zato i daje svojemu svjedočanstvu, 
koje je kao knjiga izašlo u izdavačkoj kući »Editions du Seuil«, 
ovaj paradoksalni naslov: »Vjera jednog poganina«. Ova knjiga 
je nedavno izašla u hrvatskom prijevodu u izdanju HKD sv. Ci- 
rila i Metoda. 
. »U stvari, ja sam na izvjestan način 1 ostao poganin!... moj 
jezik i sve moje psihološke reakcije ostaju reakcije poganina. 
Moja prva reakcija je uvijek poganska, tek u drugoj se potčinja- 
vam Kristu.« | i | 

Jean-Claude Barreau rodio se u poganskoj sredini. 

Ako i govori malo o svojim: roditeljima, to je zato što ih je 
slabo poznavao. Njih oboje bili su novinari. Brzo su se razveli, 
uostalom bez drame. Glavni utjecaj u njihovu djetinjstvu i mla- 
dosti imali su roditelji njegovih roditelja. To je u prvom redu 
djed s očeve strane, »stari antiklerikalac koji je vikao ,Dolje po- 
povi! i popisivao crkvenu imovinu u vrijeme odvajanja Crkve od 
Države«, republikanac i ateista koji je vjerovao u Progres i Zna- 
niost. ' ' 

To je, zatim, djed s majčine strane, Židov koji je izgubio vjeru 
svojega djetinjstva, zatim njegovi sinovi, ujaci autora koji su od 
njega jedva nešto stariji i koji proživljavaju u neredu susjednog 
slana »razvratno poganstvo bez problema«. Odgojen u državnoj 
školi, Jean-Claude Barreau raste u najvećoj slobodi. ' 

»Zahvalan sam svojim odgojiteljima da su mi ucijepili u dušu 
slobodu. Oni su na taj način, i ne znajući, pripremali put vjeri.« 

Za vrijeme rata u Francuskoj, koju su okupirali nacisti, otac 
Jean-Claudea, zabrinut zbog četvrtine židovske krvi što je tekla 
u žilama njegova sina, dao ga je na brzinu krstiti. Njemu je tada 
bilo devet godina. Lujza, stara kućna pomoćnica njegova djeda, 
iskoristila je to da mu kaže par riječi... 

— Sjećam se kao da je bilo jučer, molitve koju sam, klečeći prvi 
puta uz svoj krevet, upravio u tajnosti srca Nepoznatome kojega 
mi je ona otkrila... »Bože, ja Te još ne poznajem, ali sutra ću 
postati Tvoje dijete«. s : 

Kad mu je bilo 17. godina, Jean-Claudea je neki drug odvukao 
na propovijed jednoga dominikanca: 

»Mislim da sam tada prvi puta čuo vijest Isusa Krista. Eto, 
tako je ovaj ,Netko", čiju sam prisutnost osjetio u srcu svojega dje- 
tinjstva i za kojega sam uvijeh znao da je tu, iako nisam učinio 
ništa da ga susretnem, imao lice i glas Isusa Krista i to me je lice 
ushićivalo. š 

Evangelizirati znači suočiti ljude s čovjekom-Isusom i omogu- 
ćiti im da u njemu prepoznaju pravog učitelja, da njegovu riječ 
čuju kao riječ Božju u svijetu; to znači pozvati ljude da zauzmu 
stav prema pitanju koje nam postavlja njegova osoba: »Tko je 
taj čovjek?« | 

»Uhvaćen« od Isusa Krista u dane svoje mladosti, Jean-Claude 
Barrcau dobiva na taj način potpuno novu vjeru koja još mora 
proći kroz kušnju vatre tj. zla. 

»Jedino križ, koji ste podnijeli, može vas učiniti kršćaninom.« 

Jean-Claude Barrcau je podnio to vatreno krštenje u tri etape: 
smrt (njegova djeda čiji su posljednji dani zamraćeni velikim 
tegobama), grijeh (grijeh mučenja kojima je nemoćno prisustvo- 
vao u alžirskom ratu) # bijeda (bijeda »crnih vjetrovki«, huligana 
koji žive izvan društva i kojima je on posvetio šest godina svog 
života. 

»Nije moguće ispripovijedati krajnju patnju mnogih od tih 
mladića, ranjenih do u srž duše i tijela preranim iskustvom zla.« 
Ali Jean-Claude Barreau tvrdi da je prvenstveno preko Crkve, 
i jedino preko nje, upoznao Gospodina... ' 

Na začuđenje svoje obitelji on ulazi u sjemenište. Zaređen je 
za svećenika. Pruža mu se prilika da živi u simpatičnim bratskim 
svećeničkim ekipama te da obavlja uzbudljive i interesantne funk- 
cije. | 

Usred tih različitih iskustava i duhovnog previranja, ovaj sve- 
ćenik ipak osjeća da je zadržao poganski mentalitet u tom smislu 
što je ostao alergičan na čitavu bujicu kršćanskoga senzibiliteta 
što ga oni koje on naziva »starim kršćanima« često krivo zamje- 
njuju s vjerom. a 

»...djed antiklerikalac, otac indiferentan prema vjeri, a unuk 
u sjemeništu. Mislim time u prvom redu utvrditi činjenicu da ćo- 
vjek može biti kršćanin u ovom novom svijetu koji se rađa.« 
= Jezik kršćana i njihovi osjećaji ne odgovaraju više svijetu koji 
ih okružuje. 

»Iako ,stari kršćani" još uvijek vjeruju u Krista, njihov rječnik 
to slabo pokazuje. : šou 

,Zid' koji rastavlja Crkvu od radničkog svijeta i koji je toliko 
bolio kardinala Suharda, zid koji je, uostalom, rastavlja od teh- 
ničkog svijeta, od svijeta buržoazije i od svih. svjetova koji su 

rođeni izvan nje, taj zid najčešće nisu podigli, kako se misli, po- 
gani, to je nevidljiv oklop kojim se kršćani sami omataju!« 
Jedne večeri prigodom neke diskusije s ateističkim  intelektual- 
cima. Barrcau postaje svjestan toga da Bog kojega oni ruše nije 
njegov Bog. | x | 
»To nije bio Bog Isusa Krista, to je bila samo kreatura Boga, 
običan idol, i to krivotvorenje bilo mi je isto tako nepodnošljivo 


kao i njima.« 


I on se pita: »Kako je moguće da su ti ljudi dobre volje mogli 


imati tako iskrivljenu sliku o našoj vjeri?« 


»Ima samo jedan odgovor. Mi smo im dali tu sliku. U njihovu 
sam pogledu čitao utisak koji smo na njih proizveli i ono što su 
mi odavale njihove zjenice nije bilo nimalo tijesno! Nije li naša 
krivica što su oni imali krivi pojam o Bogu kojega smo im mi 
trebali otkriti kao Ljubav?« | | 

U ovo vrijeme, kada Crkva nastoji stupiti u dijalog s nevjer- 
nicima, svjedočanstvo je vič. Barreau dragocjeno: ono se zapravo 
tiče svakoga od nas — vas, mene... Ono nas obavezuje na ispit 
savjesti: Nije li slika evanđeoske poruke koju dajemo drugima 
svojim svagdanjim ponašanjem, katkada, pa čak 1 često, (obična) 
karikatura (naše vjere)? | 


+ Dijalog o nevidljivom + 


Da vam pravo kažem, nevidljivo Božje djelovanje, nevidljiva 
prisutnost Kristova, nevidljivi učinci Sakramenata, sve mi je to 
nejasno... U ovom vijeku tehnike mogu prihvatiti samo ono što 
je vidljivo, opipljivo itd. 

— Di vidimo... Nije li. vam preteško to što nosite na glavi? 

— Ali ja uopće ne nosim šešir... Sigurno mislite na moju kosu? 

— Ukoliko vam je još ostalo nešto od nje! ... Ali.ne, govorim 
vam o zraku. 

— Pa on je lagan kao pero! 

— A ipak kuda god idete vi nosite stup zraka koji je težak 
ravno... jednu atmosferu. sr 

— Tomi ni malo ne smeta. Glava mi je prilično čvrsta... 

— Međutim, ako uzmemo u obzir njezine dimenzije, vi nosite 
teret od 200 kilograma zraka. 

— Nemoguće! To bi me zdrobilo. | 

— Ne bi, jer vaše tijelo reagira jednakim pritiskom, Što izrav- 
nava taj teret. s 

— Kad bi to bila istina, ja bih morao nešto osjetiti u sebi. 

si Vi biste to »osjetili« na vrhu Mont Blanca, jer bi se gore 
zračni stup smanjio, a vaš nutarnji pritisak ostao isti. To bi po- 
remetilo ravnotežu u vama i izazvalo možda teške posljedice. Mo- 
gli biste krvariti iz nosa, osjećati vrtoglavicu, izgubiti svijest... 
1o više da ste avijatičar i da se popnete na 20.000 metara visine, 
rasprsnuli biste se kad ne biste bili u specijalnoj kabini. 

— U redu! Vratimo se na zemlju. ,. 

—...da vam kažem ovo: Ako vi morate prihvatiti da nevidlji- 
va, neopipljiva i neprimjetljiva stvar sada djeluje na vaše tijelo 
1 u njemu, meni nije ni malo teško prihvatiti da Bog nevidljivo 
djeluje u meni. | 


$ U dobru i zlu € 


Kako si mnoge usijane glave mogu zamišljati da će u nekoj 
prolaznoj vezi postići potpunu sreću, koja se gradi čitavog života? 
Hoće li stablo koje se presađuje svaka tri mjeseca donijeti 
cvjetove i plodove? 
. Potrebno je vremena i strpljivosti da bi procvao divan cvijet 
ljubavi. NE pm 2 i 
Samo u braku nalazi čovjek dovoljno vremena da izgradi lju- 
bav. Brak je znanost. 
Brak je umjetnost. 
I napokon, brak je sakramenat. 
oloni koji su daleko od svake religije drže da ženidba mora 
biti popraćena obredima, 
koji uzvisuju izvanredno značenje jedinstva “»u dobru i u zlu«. 
| Marcelle Auclair 
(Poznavanje ljubavi) 


$ Meditacija na cesti $ 


Išao sam brzim korakom pustom cestom, udišući punim plućima 
zrak prožet ljetnim mirisom polja... 

Visoko na nebu pjevala je ševa, a: moje su cipele odzvanjale 
na aslaltu. |< A. * | 
. Promatrao sam prirodu oko sebe i razmišljao: nema ni jednog 
lista na: ovim stablima, ni jedne grančice na grmlju, ni jedne 
travke koja se. bez prestanka ne mijenja, neprimjetno i pod zdru- 
ženim djelovanjem sunca i sokova. | 
. Švaki plod u voćnjaku, svaki klas pšenice neprestano sazrijeva, 
iako ja ne primjećujem taj neprekidni posao. | 

Leptiri, pčele, tisuće insekata rade posao što im ga nalaže nji- 
hova narav. ia . | 

Nije ni malo teško osjetiti Božje djelovanje u svemu što me 
okružuje. Na koju god stranu se okrenem, moje oči vide njegov 
rad... 

že X 


Odjednom je moje misli privukla ova cesta što kao uljez ulazi 
u Božje polje. | | u... JE 

Svaki moj korak postaje sve teži, kao da je želi prekoriti što je 
sravnila doline i brežuljke preko kojih prelazi, bezimena i bez 
života, rušeći sve na svom putu... 

Bezimena? Ni govora! Pomislio sam na mnoštvo radnika koji 
su razvili ovu vrpcu od jednog grada do drugog. 

Koracajući, razmišljao sam koliko je proračuna, znoja, volje i 
ustrajnosti stajao svaki moj korak, ' 

gledao sam u duhu one koji su zasijecali ivice ceste, nasipavali 
udoline, : 

one koji su postavljali temelje, koji su dovozili šljunak, koji su 
betonirali, izravnavali valjkom, lijevali vreli katran... . 

Vidio sam radnike koji su kopali jarke za otjecanje vode 

i one koji su duž puta postavljali svakovrsne znakove 

da bi mene upozorili na opasnost i pomogli mi da.ne skrenem 
s pravca. k 

Bili su nevidljivi kao što je i Bog nevidljiv, ali njihov rad i 
njihova osobnost ostavile su na svom prolasku trag kao što ga 
i Bog ostavlja. 


a 
"u 


Instinktivno sam usporio hod, osjećao sam kako me vodi i nosi 
mnoštvo nepoznatih ruku koje su štitile svaki moj korak, 

Te su me ruke izmjenjivale, sada sam ih vidio svuda oko sebe 
kako se pružaju prema meni, 

ne znajući, vjerojatno, da ih je Bog stvorio i nadahnuo da budu 
Božja ruka među nama. 

Okruživalo me je neizmjerno ljudsko bratstvo, koje je Bog 
ovdje sakupio da bih se (uz ostale) i ja mogao lakše i sigurnije 
kretati. 

I stao sam zahvaljivati Gospodinu što je stvorio suradnju me- 
đu ljudima, ' 

Zahvaljivao sam mu za sve te nepoznate ljude, radnike, poslo- 
vođe, mjernike i inžinjere, čija je zasluga da sada ne gacam po 
blatu, 

da ne susrećem na svakom koraku trnje, ne ranjavam se na ka- 
menju i mogu bez napora požuriti korak... " wa 

A zar bih mogao završiti molitvu drukčije nego da se prikažem 
Gospodinu, ' m. 

da bih i ja eto bolje izvršavao svoj zadatak među bližnjima, 

jer su ljudi u prošlosti velikodušno dali za mene svoje vrijeme, 
svoj posao i svoj znoj. 

i tada sam bolje shvatio smisao života: da budem karika u lan- 
cu s drugima, kako bi svi ljudi mogli sigurnije napredovati na 
putu života prema Onome koji je njegov cilj... | 

pa pa 
+ 


$ Molitva jedne radnice $ 


(za blagđan Uelike Gospe, 15. kolovoza) 


Večeras, Gospo, molimo okupljene oko tebe; jer se moramo 
uhvatiti za ljepotu ako hoćemo izdržati... 

A ti si, Majko, tako lijepa da te šutke promatramo. 

Htjele bismo ti pružiti dušu šutljivu i ustreptalu od božanskog 
života. 

Tako nam je dobro, Gospo, dok te gledamo u tišini tvog života 
kad si bila mlada djevojka, 

nježna zaručnica i Majka ushićena i puna boli. 

Cijeli tvoj život pjeva u tišini, o jednostavnom i skrivenom, 
ali tako bogatom životu. 

Jer je tišina potrebna ako se hoćemo uspinjati 
hoćemo zaboraviti svoj sebični ja, 

taj je sav usmjeren prema oholosti, bezvrijednim stvarima i 
lažnom sjaju, 

prema zemaljskom ništavilu radi kojeg zaboravljamo svrhu 
svoga života. 

O, Gospo, daj da čeznemo za tišinom, za onim što je istinito 
i duboko, 

za lijepom tišinom punom života i punine. 


v 


Da nam duša, o Djevice tišine, raste u molitvi i kontemplaciji. 


kN jemu, ako 


Jean-Claude Barrcau 


$ Nitko ih nije htio... + 


Opet si me jednom, draga moja djevojčice, prisilila na. raz- 
mišljanje... 

Vidjela si me kako uz čaj nudim prijateljice kolačićima, 

i sjetila si se svoje kutije ljekovitih bombona«, želeći da i 4 
nešto dadeš... : 

Došla si sva ponosna i rumena od radosti i stala nuditi goš č. 
Ali moje prijateljice, ne trudeći se uopće da poeiju želju . 
tvojim očima, rastreseno su ti odgovarale: »Hvala, ee : x S : 

Tada si otišla rastužena srca, a ja sam dobro vidjela da s 

. . k 
u očima bile suze. . sma 

Neopazice sam ti prišla da saznam razlog tvoje tuge 1 utješim 

" ž ij ekla: 
I 1 1 j rekla: 

Podigla si k meni svoj rastužen pogled i jednostavno 

»Niuko ih nije htio... .« 


.. 
"i 
"i 


U taj čas shvatila sam bol svih onih koji naivno nude ono malo 
što imaju, a što ljudi tako često ne prihvaćaju... a . 
Iz zloće? Ne, nego prije zbog pomanjkanja pažnje. Zaslon .. 
šeg egoizma ne dopušta nam da vidimo pogled kojim je ponudi 
opraćena. ije g šk, s 
X Dijete za cijele šetnje bere neugledne cvjetiće 1 pruža nam 
kiticu da bi nas obradovalo, o. no m 
..a mi je zaboravljamo staviti u vazu 1 puštamo da uvene 
na rubu kakva ormarića, . ' ' osi 
Prijateljica vidi naš umor 1 Kn a oo usluge, a mi 
ponosno odbijamo »jer nismo od onih. koji kukaju«. pam 
Prodavačica povrća odstranjuje prezrelu rajčicu i zamjenjuj 


. *. . . : 01 
je drugom, svježijom, a mi smo propustili da zahvalimo na toj 
pažnji. 


Saint-Exupery kaže da za darivanje mora biti netko tko će 
poklon primiti... ' .. m . 
Ti, Gospodine, nisi nikada rastresen, ali mi se tako rijetko sje- 
timo ponuditi ti mrvice što ispunjaju naš dan. ua 

A ipak za tebe“ne možemo reći: »Nitko ih nije htio«... jer ti 
sve primaš: : : ' mmm a i 

naše radosti i boli, naš rad i umor, pa i priznanje naših po 

v 
grešaka. m .. pam 
: Ugledat ću se na tebe, Gospodine, i naučit ću se primati uslu- 
: a 
re, pa i tražiti, kako bih drugima pružila radost da mogu me 
“Nije li to, uostalom, najbolji način da budemo SrOma Pa: iti 
ovisni o drugima jako bismo htjeli biti dovoljni sami sebi? ... 
i JOSY DE BOUCLANS 
Iz knjige: oSličice iz moje kuhinje« 
(»Flashcs autour de ma cuisinc«) 

$ Gdje je sloboda... $ 


Ljudi traže samoću izvan grada, na morskoj obali, u planinama; 

ali čovjek se može po želji povući u sebe, u bilo koji čas. 

Nema tako tihog i nesmetanog zatišja kao što je vlastita duša, 

pogotovu kada čovjek u sebi ima takove osobine da kod samog 
njihova promatranja uživa savršen mir; 

a taj mir po mom mišljenju nije ništa drugo nego sređenost 
duše... 

Stoga nastoj steći vrline, jer to stoji u tvojoj moći: čestitost, 
ozbiljnost, marljivost, umjerenost, 

prihvaćanje života kakav jest, skromnost u željama, dobro- 
hotnost, | 

otvorenost, jednostavnost, ozbiljnost 1 velikodušnost. 


Marko Aurelije . 
»Razmišljanja« (IV, 3; V, 5) 


& MOLITVA + 


Napajala sam se sa svog vlastitog izvora, 
hladnim pićem iz svog vlastitog zdenca. 
Ali Ti si me pozvao i progovorio mom srcu. 
Od tada mi smo išli zajedno. 
S Tobom sam otkrila 
prvo cvijeće. 
Ti si mi pokazao 
sunce, drveće 'i ptice. 

; Ti me tako dobro poznaš, Ti si moj Otac; 
ali ja Tebe, makar sam tvoja kćerka, 
ne poznam. Tko si Ti? Reci mi! 


Ti si me uzeo za ruku, 

i predstavio me drugima. Rekao si mi: . 
Eto tvoje braće i tvojih sestara. Ljubi ih 
i otkrit ćeš me u svakome od njih, 

jer ja sam ljubav. 


Rasla sam i vidjela toliku bijedu. 
Svaki dan stotine ljudi je ubijeno. 
Svaki dan ljudi umiru od gladi, 
Svaki dan žene plaču, 

a djeca ostaju sama; 

nitko im se nikada ne nasmiješi. 
Možda je to zato što ja ne dijelim 
Tvoje ljubavi? 

Htjela bih te pitati toliko toga, 
No bolje je da tebe slušam 
1 da živim u tvojoj ljubavi, <“ 
da naučim kako ću je poklanjati. 
Učenica II razr. gimn. — Bruxelles 


& PREPORUČUJEMO & 
KAKO SAM DOŠAO NA SVIJET? — U knjižici pod tim naslo- 


vom P. Dufoyer je obradio ovo delikatno pitanje za našu djecu 
i mladež u doba razvoja. 

Djelce je namijenjeno djeci, roditeljima i odgojiteljima. Pisac 
se posebno obraća dječacima, a posebno djevojčicama. Tekst je 
ilustriran sa šest slika, a dodata su i dva crteža. Naslovna stra- 
nica knjižice je u dvije boje. Knjižica se dobije kod izdavača: 
Dr Josip Šojat, Bakar — Turan 281. Cijena 3 Nd. 


URHUNCI ZOVU — To je treća knjiga, već nam dobro poznatog 
pisca o problemima mladih, J. Gusića. Dok je u prve dvije knjige 


— MLADIĆU ZNAŠ LI LJUBITI? i DJEVOJKO ZNAŠ LI LJU- 
BITI? — koje su bile lijepo primljene, obradio problem ljubavi i 
njezinu ulogu za spremanje na brak, u ovoj knjizi, koja je nami- 
jenjena kako mladićima tako i djevojkama, obrađeni su problemi 
koji se javljaju u doba razvoja — između 13. i 18. godine, a o 
čijem rješenju ovisi čitav kasniji život. Knjiga je lijepo opre- 
mljena i zgodno popunjava prijašnje dvije. Naručuje se kod: Ru- 
doll Brcber, Palmotićeva 31, Zagreb I, pp 02-147. 


Dobili ste u ruke i posljednji broj Gospina ognjišta od ove škol- 
ske godine. Hvala vam na povjerenju. Želimo vam ugodne praz- 
nike. Ostanite nam i dalje vjerni! Preporučite Gospino ognjište 
i svojim prijateljima i znancima. Imate li kakove posebne želje 


glede uređivanja, javite nam. DOVIĐENJA U LISTOPADU! 


Izvor: Foyer Notre-Dame, Bruxelles 
S dopuštenjem crkvenih i redovničkih vlasti — Izdaje: Kolegij Družbe Isusove 
Zagreb Ill, Jordanovac 110 — Odgovara: Dragutin Rogina D. I., Zagreb III, 
Jordanovac 110 — Uređuje: Josip Opat D. I., Zagreb III, Jordanovac 110 — 
Tisak: »Naša djeca«, Zagreb, Gajeva 7 — List izlazi od listopada do uključivo 
lipnja. Pojedini broj 1 ND. Godišnja pretplata za redovite pretplatnike 9 ND. 
Za inozemstvo dvostruko. Grupne pretplate od 10 na više imaju 10 posto po- 
pusta — Novac za pretplatu šaljite poštanskim uputnicama na adresu: Uprava 
Gospina ognjišta, Jordanovac 110, Zagreb III. 


Dienice šuštava 


senice šuštava, što se na vjetru 
podatno talasaš ko golema rijeka, 
pšenice, što zaklon daješ ševama, 
znadeš li koja te sreća čeka? 


Iz seoskih kuća izlaze djeca, 

muževi, žene, starci i starice, lica suha, 
gledaju vedro u tvoje klasje 

2 šapću: bit će svagdanjeg kruha! 


Psenice žuta, koju su hranile 
sunčane zrake, vlaga i zemlja meka, 
pšenice, puna jedroga zrnja, 
znadeš li koja te sreća čeka? 


Pozdravljaju te seoske crkve, 

2 priroda pred tobom sagiba čelo, 
kada ti zbori: Zdravo sretnice, 
koja ćeš Božje postati Tijelo! 


PETAR GRGEC 


